கேள்வி: யோன் செலிமோ - தொழில் வாழ்க்கை பற்றி தகவல் சொல்.
பதில்: செலிமோ, பள்ளியில் படிக்கும்போதே 1500 மீட்டர் ஓடி, தேசிய வாகைப் போட்டி வரை சென்றார். 2011 ஆம் ஆண்டில் சிறிய சாலை பந்தயங்களில் போட்டியிடத் தொடங்கினார். முக்கியமாக அடுத்த 3 ஆண்டுகளுக்கு எசுப்பானியா மற்றும் மொரோக்கோ சாலைகளில் ஓடினார். அந்த காலகட்டத்தில், இவர் பல பந்தயங்களை வென்றார். இதில் வாலேன்சியா 10கி.மீ தூரத்தை 32:17 நிமிடங்களிலும், கௌரிப்காவை தளமாகக் கொண்ட ஒரு மொராக்கோ சங்கமான ஓசிபி ஏற்பாடு செய்த 10 கி. மீ தூரத்தை 31:41 நிமிடங்களிலும் ஓடி தனிப்பட்ட சாதைனையைக் கொண்டுள்ளார். செலிமோ தனது 2014 இல் தொடர்ச்சியாக 3 வெற்றிகளுடன் முடித்தார். கார்டிஃப் நகரில் ஆண்டுதோறும் நடைபெறும் அரை மராத்தான் ஓட்டப் பந்தயத்திலும் மற்றும் வச்சாவ் அரை மராத்தான் போட்டியிலும் வென்றார். கருத்தரிப்பு காரணமாக, இவர் 2015 இல் எவ்வித ஓட்டங்களிலும் கலந்து கொள்ளவில்லை. பின்னர், செப்டம்பர் 2016 இல் கெரிச்சோ 10 கி.மீ தூரத்தை ஆறாவது இடத்தைப் பிடித்து போட்டிக்குத் திரும்பினார். 2017 பெர்லின் அரை மராத்தானில் செலிமோ 1:08:45 என்ற மணித்துளிகளில் வெற்றி பெற்றார். மே மாதத்தில், லீ புய்-என்-வேல் 15 கி.மீ இல் இரண்டாவது இடத்தைப் பிடித்தார், பின்னர் பாஸ்டன் 10 கி.மீ இல் 31:24 என்ற அளவில் வென்று, செப்டம்பரில் கோபனாவன் அரை மராத்தானில் இரண்டாவது இடத்தைப் பிடித்தார். பெரும்பாலான பந்தயங்களில் முன்னிலை வகித்தார். இது ஆண்டின் ஏழாவது வேகமான நேரமான 1:06:25 இன் புதிய தனிப்பட்ட சிறந்த நேரத்தைக் கொண்டிருந்தது. இவர் அக்டோபரில் பாஸ்டனுக்கு திரும்பி வந்து, பாஸ்டன் அரை மராத்தானில் 1:10:31 என்ற அளவில் கடந்து வெற்றியைப் பெற்று ஆண்டின் இரண்டாவது பாஸ்டன் தடகள சங்க நிகழ்வை வென்றார். மே 2021 இல் செலிமோ உருமேனிய குடிமகனாக ஆனார். இவர் 3 மார்ச் 2024 அன்று பாரிஸ் அரை மராத்தான் போட்டியை வென்றார்.
கேள்வி: யோன் செலிமோ - செயல்பாடு என்பது என்ன?
பதில்: செலிமோ பாலின அடிப்படையிலான வன்முறையிலிருந்து தப்பியவர். விளையாட்டு வீரர்கள் அடிக்கடி எதிர்கொள்ளும் அச்சுறுத்தல்கள் குறித்த விழிப்புணர்வை ஏற்படுத்துவதற்காக, 2021 ஆம் ஆண்டில் இவர் ''டிராப்ஸ் ஏஞ்சல்ஸ்'' என்ற கென்ய விளையாட்டு வீரர்களின் சங்கத்தை நிறுவினார். இது நாட்டிலும் வெளிநாட்டிலும் பாலின அடிப்படையிலான வன்முறைக்கு எதிராக பிரச்சாரம் செய்கிறது. சக ஓட்டப்பந்தய வீரரான உலக சாதனையாளர் ஆக்னஸ் டிராப், அக்டோபர் 2021 இல் ஐடெனில் உள்ள தனது வீட்டில் , அவரது கணவரால் குத்திக் கொல்லப்பட்டதாகக் கூறப்படும் நினைவாக இந்த அமைப்பு பெயரிடப்பட்டது. மே 2024 இல் இந்த அமைப்பு இட்டனில் ஒரு மையத்தைத் திறந்தது. இது வன்முறை மற்றும் துன்புறுத்தல்களால் பாதிக்கப்பட்டவர்களுக்கு தங்குமிடமாக செயல்படுகிறது.
கேள்வி: யோன் செலிமோ - கௌரவம் பற்றி நீங்கள் என்ன அறிந்துள்ளீர்கள்?
பதில்: டிசம்பர் 2024 இல், பிபிசியின் “உத்வேகமளிக்கும் 100 பெண்கள்” பட்டியலில் யோன் செலிமா மெல்லி சேர்க்கப்பட்டார்.